b"\n_START_ARTICLE_\nIsaac Zida\n_START_SECTION_\nInicis i educaci\xc3\xb3\n_START_PARAGRAPH_\nZida va n\xc3\xa9ixer el 16 de novembre de 1965 a Yako (prov\xc3\xadncia de Passor\xc3\xa9), fill de Salam Zida i de Ass\xc3\xa9ta Sawadogo._NEWLINE_Va estudiar estudis secundaris al Prytan\xc3\xa9e militar de Kadiogo i despr\xc3\xa9s al Liceu Philippe Zinda Kabor\xc3\xa9 entre el 1985 i el 1987, a on va graduar-se en el batxillerat. Entre el 1987 i el 1989 va estudiar llengua anglesa a la Universitat de Uagadugu.\n_START_SECTION_\nCarrera universit\xc3\xa0ria i militar\n_START_PARAGRAPH_\nEntre el 1993 i el 1996 va estudiar a l'acad\xc3\xa8mia militar Georges Namoano (AMGN) de P\xc3\xb4 i despr\xc3\xa9s va rebre molta formaci\xc3\xb3 militar en operacions anti-terroristes a la Universitat de les Forces Especials de Tampa, Florida. A m\xc3\xa9s a m\xc3\xa9s tamb\xc3\xa9 va estudiar an\xc3\xa0lisi i intel\xc2\xb7lig\xc3\xa8ncia en operacions estrat\xc3\xa8giques a Taiwan._NEWLINE_Zida va obtenir un grau de m\xc3\xa0ster en management internacional i diplom\xc3\xa0cia i relacions internacionals per la Universitat Li\xc3\xb3 III Jean Moulin. Sota el president Blaise Compaor\xc3\xa9 va servir com a comandant del Regiment de Seguretat Presidencial. El 1997 fou nomenat oficial de seguretat del Regiment de Seguretat Presidencial (RSP) abans d'arribar a ser comandant adjunt de grup del RSP. El 18 de juliol de 2011 fou cap de Cos adjunt de la Gu\xc3\xa0rdia presidencial. El 2010 va participar en la maniobra militar en la missi\xc3\xb3 de les Nacions Unides a la Rep\xc3\xbablica Democr\xc3\xa0tica del Congo (MONUC)._NEWLINE_Zida ha rebut la medalla d'honor militar i la medalla commemorativa de la missi\xc3\xb3 de l'ONU a la RDC.Z\n_START_SECTION_\nPrimer Ministre\n_START_PARAGRAPH_\nEl 19 de novembre el tinent-coronel Isaac Zida fou nomenat Primer Ministre del govern de transici\xc3\xb3 liderat pel president inter\xc3\xad Michel Kafando."